< CoreLinux

CoreLinux 2016

Szerző: Sallai András

Copyright © Sallai András, 2016, 2017

Licenc: GNU Free Documentation License 1.3

Web: http://szit.hu

Bevezető

Az utolsó próbálkozásom óta 4 év telet el. A CoreLinux is változott. A következő leírásban szerver telepítését mustráljuk.

A CoreLinuxról

A CoreLinux kisméretű minden szempontból. Telepítője kicsi, memóriát keveset foglal, végtelenségig egyszerű, stb.

A CoreLinux weboldala jelenleg:

http://tinycorelinux.net/

Most is három verzió tölthető le (a weboldalon a leírás alapján):

Core - 11 MB - parancssoros verzió, haladóknak

TinyCore 16 MB - új felhasználóknak ajánlott, wifi kapcsolattal, grafikus felülettel.

CorePlus 106 MB - ez a képfájl nem telepítő képfájl és nem terjesztés (ezt egyelőre nem értem, de majd kiderítjük mit jelent. Tartalmaz grafikus felületet, wifi, non-US billentyűzet, választhatunk 7 ablakkezelőből.

Core telepítése

Lehetne állítgatni rendszermag paramétereket, de ezt most kihagyjuk. Elindul egy Live-CD.

Telepítsük a cfdisk, grub-0.97-splash és kmaps csomagokat.

tce-load -wi cfdisk grub-0.97-splash mc kmaps

Váljunk rendszergazdává:

sudo su

Milyen háttértárak vannak?

fdisk -l

cfdisk

Bootolható, linuxos partíciót hozunk létre.

Formázás:

mkfs.ext4 /dev/sda1

Az fstab fájl újragenerálása:

rebuildfstab

Csatoljuk fel a fájlrendszert:

mount /mnt/sda1

Hozzuk létre a következő könyvtárat:

mkdir -p /mnt/sda1/boot/grub

Eredeti telepítőmédia csatolása:

mount /mnt/sr0

cp -p /mnt/sr0/boot/* /mnt/sda1/boot/

Alkalmazáskiterjesztések számára könyvtár:

mkdir -p /mnt/sda1/tce

Mentés, visszaállítás számára:

touch /mnt/sda1/tce/mydata.tgz

A CoreLinux memóriában fut, ezért újraindulás után semmi nem marad meg. Ha valamit mégis szeretnénk véglegesíteni, akkor ebbe a fájlba kerül mentésre a filetool.sh -b parancs hatására.

A GRUB telepítése

cp -p /usr/lib/grub/i386-pc/* /mnt/sda1/boot/grub/

Írjuk meg az menu.lst fájlt:

mcedit /mnt/sda1/boot/grub/menu.lst

Tartalma:

default 0
timeout 10
title tinycore
kernel /boot/vmlinuz quiet
initrd /boot/core.gz

Telepítsük a grubot:

grub

A következő parancsokat használjuk:

root (hd0,0)
setup (hd0)
quit

Ha angol billentyűkiosztással dolgozunk, akkor magyar billentyűzeten zárójel nyitás: <9>. Zárójel bezárva: <ö>

umount /mnt/sr0
eject /dev/sr0
reboot

Néhány hasznos dolog

A rendszer lekapcsolása:

$ sudo poweroff

vagy:

# poweroff

Ha rendszergazdává akarunk válni:

$ sudo su

Újraindítás:

# reboot

Beállítások

A rendszer elindul. Felhasználóként automatikusan bejelentkezik, ahol angol billentyűzetkiosztás fogad. A korábbi ab parancsnak nyoma sincs. Helyette a – felhasználóként – tce-load parancsot használhatjuk.

Telepítsük a billentyűzetkiosztás váltáshoz a szükség csomagokat:

tce-load -wi kmaps

Magyar billentyűzeten, angol kiosztás esetén az „ü” billentyűvel ütjük le kötőjelet. A wi kapcsoló letöltésre és telepítésre utasítja a parancsot.

Ezek után magyar kiosztás betöltése:

sudo loadkmap < /usr/share/kmap/qwertz/hu.kmap

A kisebb-mint karaktert „<” az angol kiosztáson a <Shift>+<?> billentyűvel ütjük le. A perjel karaktert „/” az angol kiosztáson a ↔ billentyűvel ütjük le.

Telepítettem a Midnight Commander csomagját is:

tce-load -wi mc

A telepítéseket felhasználóként kell végrehajtani, de rendszergazdává válhatunk a következő paranccsal:

sudo -s

Rendszer leállítása:

sudo halt

Ha automatikusan akarunk valamit rendszergazdaként futtatni a rendszerinduláskor:

Boot kezdetekor:

/opt/bootsync.sh

A boot végén:

/opt/bootlocal.sh

A beállítások újraindítás után elvesznek. Futtasuk a következő parnacsot:

filetool.sh -b

Webszerver telepítése

tce-load -wi apache2

A SSL modul nem telepszik automatikusan, de konfigurációs fájlban benne van. Ki kell venni:

/usr/local/apache2/conf/httpd.conf

95 sor.

A /opt/bootlocal.sh fájlhoz adjuk a következő sorokat:

# Apache
rm -rf /usr/local/apache2/htdocs
ln -s /opt/apache2/htdocs /usr/local/apache2/htdocs
ln -sf /opt/apache2/httpd.conf /usr/local/apache2/conf/
apachectl start

Készítsünk egy htdocs könyvtárat:

mkdir -p /opt/apache2/htdocs

Másoljuk le a httpd.conf állományt:

sudo cp /usr/local/apache2/conf/httpd.conf /opt/apache2/

Futtassuk a filetool.sh -b parancsot.

bftpd

tce-load -wi bftpd

A /opt/bootlocal.sh fájlhoz adjuk a következő sorokat:

# Bftpd
ln -sf /opt/bftpd/bftpd.conf /usr/local/etc/bftpd.conf
bftpd -d &

MariaDB

tce-load -wi mariadb mariadb-client

# MariaDB
rm -rf /usr/local/mysql/data
ln -s /opt/mysql/data /usr/local/mysql/data
ln -sf /opt/mysql/my.cnf /usr/local/mysql/my.cnf
sudo -u tc /usr/local/mysql/bin/mysqld_safe 2>&1 > /dev/null &

cp /usr/local/share/mariadb/my.cnf /opt/mysql/

chown -R tc. /opt/mysql/data

Netfilter

tce-load -wi iptables

SSH szerver

Telepítés:

$ tce-load -wi openssh

Indítás:

# /usr/local/etc/init.d/openssh start

Ellenőrizzük:

netstat -an

de ez még nem végleges

DHCP szerver telepítése

tce-load -wi dhcpcd

DNS szerver telepítése

tce-load -wi bind

IP cím beállítás

Készítsük el a következő fájlt:

/opt/eth0.sh

#!/bin/sh
ifconfig eth0 192.168.5.8 netmask 255.255.255.0 broadcast 192.168.5.255 up
route add default gw 192.168.5.1
echo nameserver 192.168.5.1 > /etc/resolv.conf
echo nameserver 192.168.5.2 >> /etc/resolv.conf

Indítsuk el az eth0.sh scriptet az /opt/bootload.sh-ból:

/opt/eth0.sh &

Írjuk az /opt/.filetool.lst végére eth0.sh útvonalát:

opt/eth0.sh

Mentsük el a lemezre:

# filetool.sh -b

Újraindítjuk:

reboot

Automatikus bejelentkezés

Adjuk hozzá a /opt/bootsync.sh állományhoz a következő sort:

echo booting > /etc/sysconfig/noautologin

Linkek

http://tinycorelinux.net/install_manual.html

http://www.brianlinkletter.com/persistent-configuration-changes-in-tinycore-linux/

http://willhaley.com/blog/wordpress-in-tiny-core-linux-6/

http://willhaley.com/blog/mariadb-in-tinycore-linux-6/

http://gr8idea.info/os/tutorials/tiny-core/iptables.html